wickkiey/tamil-wikipedia-chunked huggingface dataset:
# இசுகெச்சப் (கீறு)

## சரித்திரம்

**ஸ்கெச்சப்** ஸ்ராட்டப் நிறுவனத்தால் அறிமுகப் படுத்தப்பட்டது. இம்மென்பொருளின் வெற்றியானது ஏனைய மென்பொருட்களைப் போலல்லாமல் இலகுவாகக் கற்கக் கூடியதாக இருந்ததால் இதைப் படிப்பதற்கான நேரத்தைக் குறைத்து கூடுதலான நேரத்தை வரைபடங்களை உருவாக்குவதில் கவனம் செலுத்த முடிந்தது.  
மார்ச் 14, 2006 கூகிள் இந்நிறுவனத்தை உள்வாங்கிக் கொண்டது.
# இசுகெச்சப் (கீறு)

## நீட்சிகள்

ஸ்கெச்சப் இணையத்தளத்தில் இருந்து நீட்சிகளைப் பதிவிறக்கம் செய்யமுடியும்
# இசுகெச்சப் (கீறு)

## நீட்சிகள்

### கூகிள் ஏர்த்

ஸ்கெச்சப்பின் குறிப்பிடத்தக்க நீட்சியானது முப்பரிமாண உருக்களை .kmz கோப்புக்களாக ஏற்றுமதி செய்யவியலும். இது பின்னர் கூகிள் ஏர்த் மென்பொருளில் திறக்கப் படக்கூடியது. எனவே உலகின் எப்பாகத்தில் கட்டிடம் அமையப் போகின்றது அதன் நிலத்தோற்றம் பற்றிய விபரங்களைச் சேகரிக்கவியலும்.
# இசுகெச்சப் (கீறு)

## நீட்சிகள்

### வேறு நீட்சிகள்

வேறு நீட்சிகள் கோப்புக்களை 3D ஸ்ரூடியோ (*3D Studio*) போன்ற மென்பொருடகளில் பாவிக்கக் கூடிய கோப்புக்களாக ஏற்றுமதிசெய்யவியலும்
# இசுகெச்சப் (கீறு)

## வெளியிணைப்புகள்

- ஸ்கெச்சப் உத்தியோகபூர்வ இணையத்தளம்
- ஸ்கெச்சப் விக்கி
- கூகிள் ஸ்கெச்சப் முப்பரிமாண மாதிரிகள்
- கூகிள் முப்பரிமாணக் கட்டடம்
- SketchUp Add-on for ArchiCAD
# மார்ச்சு 25

## பிறப்புகள்

- 1347 &ndash; சியன்னா நகர கத்ரீன், இத்தாலிய மெய்யியலாளர், இறையியலாளர், புனிதர் (இ. 1380)
- 1914 &ndash; நார்மன் போர்லாக், நோபல் பரிசு பெற்ற அமெரிக்க மனித நேயர் (இ. 2009)
- 1920 &ndash; உசா மேத்தா, இந்திய விடுதலைப் போராட்ட செயற்பாட்டாளர் (இ. 2000)
- 1926 &ndash; கே. டானியல், ஈழத்து எழுத்தாளர்
- 1927 &ndash; ப. சண்முகம், புதுச்சேரி மாநிலத்தின் 13வது முதல்வர் (இ. 2013)
- 1934 &ndash; குளோரியா இசுடீனெம், அமெரிக்க பெண்ணியவாதி
- 1945 &ndash; ந. மணிமொழியன், தமிழகத் தமிழறிஞர், தொழிலதிபர் (இ. 2016)
# மார்ச்சு 25

## இறப்புகள்

- 1857 &ndash; வில்லியம் கோல்கேட், ஆங்கிலேயத் தொழிலதிபர் (பி. 1783)
- 1931 &ndash; கணேஷ் சங்கர் வித்யார்த்தி, இந்திய இதழியலாளர், அரசியல்வாதி (பி. 1890)
- 1975 &ndash; முசிரி சுப்பிரமணிய ஐயர், கர்நாடக இசைப் பாடகர் (பி. 1899)
- 1989 &ndash; சி. எல். ஆனந்தன், தமிழகத் திரைப்பட நடிகர்
- 1996 &ndash; ம. மு. உவைஸ், இலங்கை இசுலாமியத் தமிழறிஞர், கல்வியாளர் (பி. 1922)
- 2014 &ndash; தி. க. சிவசங்கரன், தமிழக மார்க்சிய திறனாய்வாளர் (பி. 1925)
- 2025 &ndash; மனோஜ் பாரதிராஜா, தமிழகத் திரைப்பட நடிகர் (பி. 1976)
# மார்ச்சு 25

## சிறப்பு நாள்

- புரட்சி நாள் (கிரேக்கம், உதுமானியப் பேரரசிடம் இருந்து, 1821)
- அன்னையர் நாள் (சுலோவீனியா)
- சர்வதேச தடுத்து வைக்கப்பட்ட, காணாமற்போன பணியாளர்களுடன் கூட்டு ஒருமைப்பாடு நாள்
- அடிமை வணிகத்தால் பாதிக்கப்பட்டோரை நினைவுகூரும் பன்னாட்டு நாள்
# மார்ச்சு 26

## நிகழ்வுகள்

- 590 &ndash; பேரரசர் மவுரிசு தனது மகன் தியோடோசியசை பைசாந்தியப் பேரரசின் இணைப் பேரரசராக அறிவித்தார்.
- 1027 &ndash; இரண்டாம் கொன்ராட் புனித உரோமைப் பேரரசராக முடிசூடினார்.
- 1169 &ndash; சலாகுத்தீன் எகிப்தின் தளபதியாக (அமீர்) நியமிக்கப்பட்டார்.
- 1431 &ndash; பிரெஞ்சு வீராங்கனை 19 வயது ஜோன் ஒஃப் ஆர்க் மீதான முன் விசாரணைகள் ஆரம்பமானது.
- 1484 &ndash; வில்லியம் காக்ஸ்டன் *ஈசாப்பின் நீதிக்கதைகள்* நூலை மொழிபெயர்த்து வெளியிட்டார்.
- 1552 &ndash; குரு அமர் தாஸ் சீக்கியரின் மூன்றாவது குருவானார்.
- 1812 &ndash; வெனிசுவேலாவின் கரகஸ் நகர் 7.7 அளவு நிலநடுக்கத்தில் அழிந்தது.
- 1871 &ndash; இலங்கையில் முதலாவது மக்கள் தொகைக் கணக்கெடுப்பு இடம்பெற்றது. 2,405,287 பேர் பதிவாகினர்.
- 1872 &ndash; கலிபோர்னியாவில் லோன் பைன் என்ற இடத்தில் 7.2 ரிக்டர் அளவு நிலநடுக்கம் பதிவு செய்யப்பட்டது.
- 1913 &ndash; முதலாம் பால்கன் போர்: பல்கேரியப் படைகள் ஆட்ரியானாபோல் நகரைக் கைப்பற்றின.
- 1917 &ndash; முதலாம் உலகப் போர்: காசாப் பகுதியில் இடம்பெற்ற முதலாவது சமரில் பிரித்தானியப் படைகளின் முன்னேற்றம் சுமார் 17,000 துருக்கியர்களால் தடுக்கப்பட்டது.
- 1934 &ndash; ஐக்கிய இராச்சியத்தில் வாகன ஓட்டுனர்களுக்கான சோதனை அறிமுகப்படுத்தப்பட்டது.
- 1939 &ndash; எசுப்பானிய உள்நாட்டுப் போர்: தேசியவாதிகள் தமது இறுதித் தாக்குதலை ஆரம்பித்தனர்.
- 1942 &ndash; இரண்டாம் உலகப் போர்: போலந்தில் அவுசுவிட்சு வதை முகாமிற்கு முதற்தடவையாக பெண் சிறைக்கைதிகள் கொண்டு செல்லப்பட்டனர்.
- 1945 &ndash; இரண்டாம் உலகப் போர்: யப்பானுடனான இவோ ஜீமா சண்டை முடிவுக்கு வந்ததாக ஐக்கிய அமெரிக்கா அறிவித்தது.
- 1954 &ndash; மார்சல் தீவுகளில் உள்ள பிக்கினி திட்டில் அணுகுண்டு சோதனை நடத்தப்பட்டது.
- 1958 &ndash; ஐக்கிய அமெரிக்க இராணுவம் எக்ஸ்புளோரர் 3 விண்கலத்தை ஏவினர்.
- 1971 &ndash; கிழக்கு பாகிஸ்தான் பாக்கித்தானிடம் இருந்து விடுதலையை அறிவித்தது. வங்காளதேச விடுதலைப் போர் ஆரம்பமானது.
- 1979 &ndash; அன்வர் சாதாத், மெனசெம் பெகின், ஜிம்மி கார்ட்டர் ஆகியோர் வாசிங்டனில் எகிப்திய-இசுரேல் ஒப்பந்தத்தில் கையெழுத்திட்டனர்.
- 1991 &ndash; அர்கெந்தீனா, பிரேசில், உருகுவை, பரகுவை ஆகிய நாடுகள் தெற்கத்திய பொதுச் சந்தையை உருவாக்கும் ஒப்பந்தத்தில் கையெழுத்திட்டன.
- 1997 &ndash; *சுவர்க்கத்தின் வாயில்* என்ற மதக் குழுவில் தற்கொலை செய்துகொண்ட 39 பேரின் உடல்கள் கலிபோர்னியாவில் கண்டெடுக்கப்பட்டன.
- 1998 &ndash; அல்ஜீரியாவில் 2 அகவைக்குட்பட்ட 32 குழந்தைகள் உட்பட 52 பேர் கத்திகளாலும் வாள்களாலும் வெட்டப்பட்டுப் படுகொலை செய்யப்பட்டனர்.
- 2000 &ndash; விளாடிமீர் பூட்டின் உருசியாவின் அரசுத்தலைவராகத் தெரிவானார்.
- 2005 &ndash; தமிழீழ தேசிய தொலைக்காட்சி கிளிநொச்சியில் ஆரம்பம்.
- 2005 &ndash; சீனாவின் பிரிவினைக்கு எதிரான சட்டத்திற்கெதிராக 200,000 முதல் 300,000 வரையான தாய்வான் மக்கள் தாய்பெய் நகரில் ஆர்ப்பாட்டத்தில் ஈடுபட்டனர்.
- 2006 &ndash; மியான்மாரின் புதிய தலைநகராக நாய்பிடோ என்ற புதிய நகரம் இராணுவ ஆட்சியாளர்களால் அறிவிக்கப்பட்டது.
- 2006 &ndash; முதலாவது அறிவியல் தமிழ் மாநாடு சென்னையில் நடைபெற்றது.
- 2007 &ndash; கொழும்பில் கட்டுநாயக்கா விமானப்படைத் தளம் மீது விடுதலைப் புலிகளின் விமானங்கள் தாக்குதல் நடத்தின.
- 2010 &ndash; தென் கொரியாவின் கடற்படைப் படகு ஒன்று மூழ்கடிக்கப்பட்டது. 46 மாலுமிகள் உயிரிழந்தனர்.
- 2015 &ndash; சவூதி அரேபியா யெமன் மீதான இராணுவ நடவடிக்கையை ஆரம்பித்தது. இந்நடவடிக்கையில் பல்லாயிரக்கணக்கான பொது மக்கள் கொல்லப்பட்டனர்.
# மார்ச்சு 26

## பிறப்புகள்

- 1874 &ndash; இராபர்ட் புரொஸ்ட், அமெரிக்கக் கவிஞர் (இ. 1963)
- 1907 &ndash; மகாதேவி வர்மா, இந்தியக் கவிஞர், செயற்பாட்டாளர் (இ. 1987)
- 1910 &ndash; கே. டபிள்யூ. தேவநாயகம், இலங்கை அரசியல்வாதி (இ. 2002)
- 1913 &ndash; பால் ஏர்டோசு, அங்கேரிய-போலந்து கணிதவியலாளர் (இ. 1996)
- 1926 &ndash; தா. சிவசிதம்பரம், இலங்கை அரசியல்வாதி (இ. 1992)
- 1933 &ndash; டின்டோ பிராஸ், இத்தாலிய இயக்குநர்
- 1940 &ndash; நான்சி பெலோசி, அமெரிக்க அரசியல்வாதி
- 1941 &ndash; விளாதிமிர் அலெக்சயெவிச் பெலின்சுகி, உருசியக் கோட்பாட்டு இயற்பியலாளர்
- 1941 &ndash; ரிச்சர்ட் டாக்கின்சு, கென்ய-ஆங்கிலேய உயிரியலாளர்
- 1953 &ndash; ஜான்சன், மலையாள இசையமைப்பாளர் (இ. 2011)
- 1959 &ndash; கா. சண்முகம், சிங்கப்பூர் அரசியல்வாதி
- 1965 &ndash; பிரகாஷ் ராஜ், தென்னிந்தியத் திரைப்பட நடிகர், இயக்குநர்
- 1973 &ndash; லாரி பேஜ், கூகுள் நிறுவனத்தை ஆரம்பித்த அமெரிக்கர்
- 1979 &ndash; ஜெய் சான், ஆங்கிலேயப் பாடகர், தயாரிப்பாளர்
- 1985 &ndash; கீரா நைட்லி, ஆங்கிலேய நடிகை
# மார்ச்சு 26

## இறப்புகள்

- 1326 &ndash; அலெசாந்திரா கிலியானி, இத்தாலிய உடலியலாளார், மனித உடற்கூற்றியலாளர் (பி. 1307)
- 1797 &ndash; ஜேம்ஸ் கூட்டன், இசுக்கொட்டிய நிலவியலாளர், மருத்துவர் (பி. 1726)
- 1827 &ndash; லுடுவிக் ஃவான் பேத்தோவன், செருமானிய செவ்விசையமைப்பாளர் (பி. 1770)
- 1892 &ndash; வால்ட் விட்மன், அமெரிக்கக் கவிஞர், ஊடகவியலாளர் (பி. 1819)
- 1902 &ndash; செசில் ரோட்சு, ஆங்கிலேய-தென்னாப்பிரிக்க அரசியல்வாதி, கேப் குடியேற்றத்தின் 6வது பிரதமர் (பி. 1853)
- 1907 &ndash; நா. கதிரைவேற்பிள்ளை, ஈழத்துத் தமிழறிஞர் (இ. 1871)
- 1923 &ndash; சாரா பேர்ண்ஹார்ட், பிரான்சிய நடிகை (பி. 1844)
- 1960 &ndash; எமில் குருப்பே, அமெரிக்கக் கதிர் மருத்துவர் (பி. 1875)
- 1972 &ndash; பிலிப் குணவர்தன, இலங்கை மார்க்சிய இடதுசாரி அரசியல்வாதி (பி. 1901)
- 1977 &ndash; டி. வி. தாமஸ், இந்திய இடதுசாரி அரசியல்வாதி (பி. 1910)
- 1991 &ndash; ஆர். சுதர்சனம், தென்னிந்தியத் திரைப்பட இசையமைப்பாளர் (பி. 1914)
- 2006 &ndash; குஞ்சுண்ணி, மலையாளக் கவிஞர் (பி. 1927)
- 2013 &ndash; சுகுமாரி, தென்னிந்திய திரைப்பட நடிகை (பி. 1940)
- 2015 &ndash; தோமசு திரான்சிட்ரோமர், நோபல் பரிசு பெற்ற சுவீடியக் கவிஞர் (பி. 1931)
- 2020 &ndash; நீர்வை பொன்னையன், ஈழத்து எழுத்தாளர் (பி. 1930)
- 2020 &ndash; வி. சேதுராமன், தமிழகத் திரைப்பட நடிகர், மருத்துவர் (பி. 1982)
- 2024 &ndash; லொள்ளு சபா சேசு, தமிழக நகைச்சுவை நடிகர்
# மார்ச்சு 26

## சிறப்பு நாள்

- விடுதலை நாள் (பாக்கித்தானிடமிருந்து 1971)
- மாவீரர் நாள் (மாலி)
# மார்ச்சு 27

## பிறப்புகள்

- 347 &ndash; ஜெரோம், உரோமை ஆயர், இறையியலாளர், மொழிபெயர்ப்பாளர் (இ. 420)
- 1845 &ndash; வில்லெம் ரோண்ட்கன், நோபல் பரிசு பெற்ற செருமானிய இயற்பியலாளர் (இ. 1923)
- 1847 &ndash; ஓட்டோ வாலெக், நோபல் பரிசு பெற்ற யூத-செருமானிய வேதியியலாளர் (இ. 1931)
- 1886 &ndash; லுட்விக் மீஸ் வான் டெர் ரோ, செருமானிய-அமெரிகக் கட்டிடக் கலைஞர் (இ. 1969)
- 1892 &ndash; சுவாமி விபுலாநந்தர், யாழ் நூல் எழுதிய ஈழத்து தமிழறிஞர், கவிஞர், இறையியலாளர் (இ. 1947)
- 1899 &ndash; குளோரியா சுவான்சன், அமெரிக்க நடிகை, தயாரிப்பாளர் (இ. 1983)
- 1910 &ndash; அய் ஜிங், சீனக் கவிஞர், எழுத்தாளர் (இ. 1996)
- 1945 &ndash; ஜெரால்ட் ஜே. டோலன், அமெரிக்க இயற்பியலாளர் (இ. 2008)
- 1948 &ndash; எம். கே. முருகானந்தன், ஈழத்து எழுத்தாளர், மருத்துவர்
- 1955 &ndash; மாரியானோ ரஜோய், எசுப்பானியாவின் பிரதமர்
- 1955 &ndash; முல்லையூரான், ஈழத்துக் கவிஞர், எழுத்தாளர் (இ. 2006)
- 1963 &ndash; குவெண்டின் டேரண்டினோ, அமெரிக்கத் திரைப்பட இயக்குநர்
- 1985 &ndash; ராம் சரண், தென்னிந்தியத் திரைப்பட நடிகர்
- 1988 &ndash; கம்சாயினி குணரத்தினம், இலங்கை-நோர்வே அரசியல்வாதி
# மார்ச்சு 27

## இறப்புகள்

- 1378 &ndash; பதினொன்றாம் கிரகோரி (திருத்தந்தை) (பி. 1336)
- 1625 &ndash; முதலாம் யேம்சு, ஐக்கிய இராச்சியத்தின் மன்னர் (பி. 1566)
- 1898 &ndash; சையது அகமது கான், இந்தியக் கல்வியாளர், அரசியல்வாதி, இதழாளர், இசுலாமிய சீர்திருத்தவாதி (பி. 1817)
- 1952 &ndash; கீச்சிரோ டொயோடா, சப்பானியத் தொழிலதிபர் (பி. 1894)
- 1968 &ndash; யூரி ககாரின், உருசிய விண்வெளி வீரர் (பி. 1934)
- 1982 &ndash; பச்லுர் ரகுமான் கான், வங்காளதேச-அமெரிக்க கட்டிடக் கலைஞர் (பி. 1929)
- 1996 &ndash; கள்ளபார்ட் நடராஜன், தமிழ்த் திரைப்பட நடிகர் (பி. 1926)
- 1998 &ndash; டேவிட் மெக்லிலேண்ட், அமெரிக்க உளவியலாளர் (பி. 1917)
- 2005 &ndash; ரஞ்சன் ராய் டேனியல், இந்திய இயற்பியலாளர் (பி. 1923)
# மார்ச்சு 27

## சிறப்பு நாள்

- உலக நாடக அரங்க நாள்
# தத்துவத்தின் வறுமை

**தத்துவத்தின் வறுமை** (*The Poverty of Philosophy*) என்பது ஜேர்மன் தத்துவவியலாளர் கார்ல்ஸ்மார்க்ஸினால் எழுதப்பட்ட ஆக்கங்களில் ஒன்றாகும்.
1847ம் ஆண்டு பாரிஸ் மற்றும் பிரசல்சிலும் இவ் நூல் வெளியிடப்பட்டது.Pierre-Joseph Proudhon என்பவரின் *The Philosophy of Poverty* எனும் நூலின் கருத்துக்களை பொருளியல் மற்றும் தத்துவ ரீதியாக தர்க்கிக்கும் விதமாக மார்க்ஸினால்
எழுதப்பட்டது.
# தத்துவத்தின் வறுமை

## வெளி இணைப்பு

- The Poverty of Philosophy
# கிருபானந்த வாரியார்

**திருமுருக கிருபானந்த வாரியார்** (25 ஆகத்து 1906 - 7 நவம்பர் 1993) சிறந்த முருக பக்தர் ஆவார். நாள்தோறும் ஆன்மீக சொற்பொழிவுகளை நிகழ்த்துவதையே தவமாகக்கொண்டு வாழ்ந்தவர். சமயம், இலக்கியம், பேச்சுத்திறன், எழுத்துத்திறன், இசை போன்று பல துறைகளிலும் ஆழ்ந்த புலமை பெற்றவர். "அருள்மொழி அரசு", என்றும் "திருப்புகழ் ஜோதி" என்றும் அனைவராலும் பாராட்டப்பட்டவர்.2021 ஆம் ஆண்டிலிருந்து, இவரது பிறந்தநாள் அரசு விழாவாக கொண்டாடப்படும் என முதல்வர் பழனிசாமி அறிவித்துள்ளார்.
# கிருபானந்த வாரியார்

## வாழ்க்கைக் குறிப்பு

இவரது இயற்பெயர் கிருபானந்த வாரி. தமிழ்நாட்டின் இன்றைய வேலூர் மாவட்டம் உள்ள காட்டுப்பாடிக்கு அருகில் பாலாற்றங்கரையில் அமைந்துள்ள காங்கேயநல்லூர் என்னும் சிற்றூரில் 25 ஆகத்து 1906 அன்று மல்லையதாசருக்கும், மாதுஸ்ரீ கனகவல்லி அம்மையாருக்கும் பிறந்த பதினொரு பிள்ளைகளில் நான்காவது மகனாகப் பிறந்தார். ஐந்தாவது வயதில் திருவண்ணாமலையில், பாணிபாத்திர தேவர் மடத்தில் சிவலிங்க தாரணம் செய்விக்கப்பெற்றார். வாரியார் சுவாமிகள் அமிர்தலட்சுமியைத் தனது 19-ஆவது வயதில் கல்யாணம் புரிந்தார்.
# கிருபானந்த வாரியார்

## இயல், இசைக் கல்வி

இவரது தந்தையார் இசையிலும் இயலிலும் வல்லவர், மாபெரும் புராண வல்லுநர். தந்தையாரே வாரியாருக்கு கல்வி, இசை, இலக்கிய, இலக்கணங்களைக் கற்றுத் தந்தார். எட்டுவயதிலேயே கவிபாடும் ஆற்றலைப் பெற்றவர். 12 வயதிலேயே பதினாயிரம் பண்களை மனப்பாடம் செய்தவர். பதினெட்டு வயதிலேயே சிறப்பாகச் சொற்பொழிவாற்றும் ஆற்றலுடையவராய் விளங்கினார். இவர் இயற்றியுள்ள வெண்பாக்கள் ஆயிரத்துக்கும் மேல் இருக்கும்.  
வாரியாருக்கு 23 வயதானபோது, சென்னை ஆனைகவுனி தென்மடம் பிரம்மஸ்ரீ வரதாசாரியாரிடம் ஏறத்தாழ நான்கு ஆண்டுகள் வீணைப் பயிற்சி பெற்றார்.
# கிருபானந்த வாரியார்

## சொற்பொழிவு ஆற்றல்

தனது சங்கீத ஞானத்தால் அவர் கதாகாலட்சேபம் செய்யும் பொழுது திருப்புகழ், தேவாரம், திருவாசகம் முதலான தோத்திரப்பாக்களை இன்னிசையுடன் பாடினார்.  
தன் தந்தையின் வழியில் வாரியார் சுவாமிகள் தமது 15-ஆம் வயதிலிருந்தே சொற்பொழிவு செய்யும் திறம் உடையவரானார். 19-ஆம் வயதிலிருந்தே தனியாகப் புராணப் பிரசங்கங்கள் செய்யத் தொடங்கினார். அவருடைய பிரசங்கங்கள் பெரும்பாலும் பேச்சு வழக்கை ஒட்டியே அமைந்திருந்த காரணத்தால், பாமர மக்களது உள்ளம் கவர்ந்தவரானார். அவரது "ஆன்மிக மொழி" பாமரர்களுக்கும் புரியும் விதமாக வேதாந்த உண்மைகளையும் சிந்தாந்தக் கருத்துகளையும் கூறியது. சுவாமிகள் தமிழோடு சைவ சித்தாந்தத்திலும் பெரும்புலமை பெற்றவர்.  
அவருடைய சொற்பொழிவுகள் அநேகமாக நாடக பாணியில் இருக்கும். இடையிடையே குட்டிக் கதைகள் வரும். நகைச்சுவையும் நடைமுறைச் செய்திகளையும் நயம்படச் சொல்வதும் இவருக்குரிய சிறப்பியல்புகளாகும்.
# கிருபானந்த வாரியார்

## திருப்புகழ் அமிர்தம்

சுவாமிகள் 1936 ஆம் ஆண்டு தைப்பூச விழாவுக்கு வடலூர் சென்றிருந்த சமயம், சத்திய ஞான சபையில் அமர்ந்து "திருப்புகழ் அமிர்தம்' என்ற மாதப் பத்திரிகையை வெளியிடக் கருதி "கைத்தல நிறைகனி' என்று தொடங்கும் திருப்புகழுக்கு உரை எழுதினார். அது முதல் திருப்புகழ் அமிர்தம் திங்கள் இதழாகப் பிரசுரமாகத் தொடங்கியது.  
சுவாமிகள் அந்தப் பத்திரிகையை முப்பத்தேழு ஆண்டுகள் தொடர்ந்து நடத்தினார். அந்தப் பத்திரிகையில் ஒவ்வொரு மாதமும் ஒவ்வொரு திருப்புகழ் பாடலுக்கு விளக்கவுரையும், கந்தர் அலங்கார உரையும், கற்பு நெறிக்கதையும், வேறு பல கட்டுரைகளும் எழுதப்பட்டன. அந்தப் பத்திரிகையில் வெளிவந்த கட்டுரைகள் பின்னர்த் தொகுக்கப்பட்டு தனித்தனி நூல்களாகப் பிரசுரமாயின.
# கிருபானந்த வாரியார்

## எழுதிய நூல்கள்

வாரியார் சுவாமிகள், சாதாரணமாக எழுதப் படிக்கத் தெரிந்த பாமர மக்களும் புரிந்து கொள்ளும்படியாக 500-இக்கும் மேற்பட்ட ஆன்மிக மணம் கமழும் கட்டுரைகள் எழுதியுள்ளார்.  
அவர் இயற்றியுள்ள நூல்கள் ஏறத்தாழ நூற்றைம்பது ஆகும். அவற்றுள் சிவனருட்செல்வர், கந்தவேள் கருணை, இராமகாவியம், மகாபாரதம் ஆகியவை சிறப்பாகக் குறிப்பிடத்தக்கவை. கேட்கும் செவிக்கும் கற்கும் சிந்தைக்கும் இன்பம் பயக்கும் அவரது சொற்பொழிவுகளுள் 83 சொற்பொழிவுகள் குறுந்தகடுகளாக வந்துள்ளன.  
குழந்தைகளுக்கு, "தாத்தா சொன்ன குட்டிக்கதைகள்' என்ற நூலை அவர் எழுதினார். பாம்பன் சுவாமிகளின் வாழ்க்கை வரலாற்றையும் வாரியார் எழுதியுள்ளார்.
# கிருபானந்த வாரியார்

## விருதுகளும், சிறப்புகளும்

- இசைப்பேரறிஞர் விருது, 1967. வழங்கியது: தமிழ் இசைச் சங்கம், சென்னை.
# கிருபானந்த வாரியார்

## மறைவு

ஆன்மீகச் சொற்பொழிவுகளுக்காக 19 அக்டோபர் 1993 அன்று ஐக்கிய அரசகத் தலைநகர் இலண்டனுக்குப் பயணமான வாரியார், அதன்பின் உடல்நலக் குறைவால் தாயகம் திரும்ப எண்ணி நவம்பர் 7 அன்று விடியற்காலையில் வானூர்தி வழியே மகாராட்டிரத் தலைநகர் பம்பாயை (தற்போது மும்பை) அடைந்தார். அங்கிருந்து மதராசு மாநகரை (தற்போது சென்னை) அடைய மற்றொரு வானூர்தியில் ஏறினார். அப் பயண முடிவுக்கு முன் ஒரு கட்டத்தில் தமக்கு அருகிலிருந்த அன்பர் ஒருவரிடம் "திருப்பதி<nowiki/>யைத் தாண்டிவிட்டோமா?" என்று வினவினார். அவர் "ஆமாம் சாமி" என்றதும் “அடுத்தது திருத்தணி<nowiki/>தானே?” என்று வினவிய சிறிது நேரத்தில் முருகன் பெயரைச் சொல்லியவாறே இயற்கை எய்தினார். அப்போது அவருக்கு 87 அகவை நிரம்பியிருந்தது. அவர் பயணித்த வானூர்தி மதராசு வானூர்தி நிலையம் வந்தடைந்ததும் அவரது உடல் காங்கேயநல்லூருக்குக் கொண்டுசெல்லப்பட்டு எரியூட்டப்பட்டது.  
2000-ஆம் ஆண்டில், சரவண பவன் நிறுவனர் பி. இராஜகோபால் , *வாரியார் சுவாமிகள் ஞானத் திருவளாகம்* என்ற பெயரில் ஒரு கோவிலை, காங்கேயநல்லூரில் நிறுவினார்.
# செப்டம்பர் 3

## பிறப்புகள்

- 1814 &ndash; ஜேம்ஸ் சில்வெஸ்டர், பிரித்தானியக் கணிதவியலாளர் (இ. 1897)
- 1829 &ndash; அடோல்ஃப் இயூஜின் பிக், செருமானிய மருத்துவர், உடலியங்கியலாளர் (இ. 1901)
- 1856 &ndash; லூயிசு சலிவன், அமெரிக்கக் கட்டிடக் கலைஞர் (இ. 1924)
- 1891 &ndash; வி. ஏ. கந்தையா, இலங்கை அரசியல்வாதி (இ. 1963)
- 1940 &ndash; எதுவார்தோ காலியானோ, உருகுவே எழுத்தாளர் (இ. 2015)
- 1948 &ndash; லெவி முவனவாசா, சாம்பியாவின் 3வது அரசுத்தலைவர் (இ. 2008)
- 1948 &ndash; இலியூத்மிலா கராச்கினா, உக்ரைனிய வானியலாளர்
- 1951 &ndash; மைத்திரிபால சிறிசேன, இலங்கையின் 6வது அரசுத்தலைவர்
- 1957 &ndash; ஜக்கி வாசுதேவ், இந்திய ஞானி, யோகி
- 1963 &ndash; மால்கம் கிளாட்வெல், கனடிய ஊடகவியலாளர், திறனாய்வாளர்
- 1971 &ndash; கிரண் தேசாய், இந்திய-அமெரிக்க எழுத்தாளர்
- 1976 &ndash; விவேக் ஒபரோய், இந்தித் திரைப்பட நடிகர்
- 1984 &ndash; காரெட் ஹெட்லண்டின், அமெரிக்க நடிகர்
- 1988 &ndash; கனா மக்மால்பஃப், ஈரானிய இயக்குநர்
- 1992 &ndash; சாக்சி மாலிக், இந்திய மற்போர் வீராங்கனை
# செப்டம்பர் 3

## இறப்புகள்

- 1658 &ndash; ஆலிவர் கிராம்வெல், இங்கிலாந்தில் முடியாட்சியை நீக்கியவர், அரசியல்வாதி (பி. 1599)
- 1898 &ndash; முருகேச பண்டிதர், ஈழத்துத் தமிழறிஞர், புலவர் (பி. 1830)
- 1969 &ndash; ரிச்சர்ட் லயனல் ஸ்பிட்டெல், இலங்கை மருத்துவர், எழுத்தாளர் (பி. 1881)
- 1973 &ndash; சி. இலக்குவனார், தமிழகத் தமிழறிஞர் (பி. 1909)
- 1991 &ndash; பிராங்க் காப்ரா, இத்தாலிய-அமெரிக்க இயக்குநர் (பி. 1897)
- 1992 &ndash; ப. நீலகண்டன், தென்னிந்தியத் திரைப்பட இயக்குநர் (பி. 1916)
- 1994 &ndash; கே. எஸ். ராஜா, இலங்கை வானொலி அறிவிப்பாளர் (பி. 1942)
- 1999 &ndash; ஏ. சி. எஸ். ஹமீட், இலங்கை அரசியல்வாதி (பி. 1927)
- 1999 &ndash; இர. ந. வீரப்பன், மலேசிய எழுத்தாளர் (பி. 1930)
- 2010 &ndash; ராஜேஸ்வரி சாட்டர்ஜி, இந்திய அறிவியலாளர் (பி. 1922)
- 2014 &ndash; ஆ. ப. வெங்கடேசுவரன், இந்தியாவின் 14வது வெளியுறவுச் செயலர் (பி. 1930)
# செப்டம்பர் 3

## சிறப்பு நாள்

- சான் மரீனோ அமைக்கப்பட்ட நாள் (கிபி 301).
- விடுதலை நாள் (கத்தார், ஐக்கிய இராச்சியத்திடம் இருந்து, 1971)
# தமிழீழ விடுதலைப் புலிகளின் மாவீரர்கள் எண்ணிக்கை

**தமிழீழ விடுதலைப் புலிகளின் மாவீரர்கள்** எனப்படுவோர் தமிழீழ விடுதலைப் போராட்டத்தில் பங்குபற்றி உயிரிழந்த தமிழீழ விடுதலைப் புலிகள் அமைப்பின் போராளிகளைக் குறிக்கும். மாவீரர்களின் எண்ணிக்கைகள் இங்கு பட்டியலிடப்படுகின்றன.
# தமிழீழ விடுதலைப் புலிகளின் மாவீரர்கள் எண்ணிக்கை

## ஆண்டுவாரியான எண்ணிக்கை

விடுதலைப் புலிகளின் மாவீரர்களின் ஆண்டு வாரியான பட்டியல் பின்வருமாறு:  
| 1982 | 01 |
| --- | --- |
| 1983 | 15 |
| 1984 | 50 |
| 1985 | 188 |
| 1986 | 320 |
| 1987 | 518 |
| 1988 | 382 |
| 1989 | 419 |
| 1990 | 965 |
| 1991 | 1622 |
| 1992 | 792 |
| 1993 | 928 |
| 1994 | 378 |
| 1995 | 1508 |
| 1996 | 1380 |
| 1997 | 2112 |
| 1998 | 1805 |
| 1999 | 1549 |
| 2000 | 1973 |
| 2001 | 761 |
| 2002 | 46 |
| 2003 | 72 |
| 2004 | 80 |
| 2005 | 56 |
| 2006 | 1002 |
| 2007 | 860 அக்டோபர் வரை |
| 2008 |  |
# தமிழீழ விடுதலைப் புலிகளின் மாவீரர்கள் எண்ணிக்கை

## கரும்புலிகளின் எண்ணிக்கை

கரும்புலிகளின் மாவீரர்கள் விபரம் பின்வருமாறு:  
| யாழ்ப்பாணம் | 42 | 136 | 178 |
| --- | --- | --- | --- |
| மட்டக்களப்பு | 26 | 21 | 47 |
| அம்பாறை | 05 | 05 | 10 |
| திருமலை | 06 | 17 | 23 |
| வவுனியா | 03 | 12 | 15 |
| முல்லைத்தீவு | 04 | 13 | 17 |
| கிளிநொச்சி | 07 | 26 | 33 |
| மன்னார் | 07 | 06 | 13 |
| வெளிப்பிரதேசங்கள் | 02 | 05 | 07 |
| மொத்தம் | 102 | 241 | 343 |
# தமிழீழ விடுதலைப் புலிகளின் மாவீரர்கள் எண்ணிக்கை

## படை நடவடிக்கைகளின்படி மாவீரர்களின் எண்ணிக்கை

படைநடவடிக்கைகளின்படி மாவீரர்கள் பட்டியல் பின்வருமாறு:  
| ஆகாயக் கடல் வெளிச் சமர் | 604 |
| --- | --- |
| மணலாறு | 233 |
| தவளைப் பாய்ச்சல் | 460 |
| கொக்குத்தொடுவாய் | 175 |
| இடிமுழக்கம் | 181 |
| சூரியகதிர் (ரிவிரச) | 438 |
| ஓயாத அலைகள் ஒன்று | 315 |
| சத்ஜெய 1 நடவடிக்கையும் அதன் மீதான எதிர்த்தாக்குதல்களும் | 100 |
| சத்ஜெய 2 நடவடிக்கையும் அதன் மீதான எதிர்த்தாக்குதல்களும் | 133 |
| பரந்தன் ஆனையிறவு | 193 |
| வவுணைதீவு | 103 |
| கிளிநொச்சி, பரந்தன் மீதான ஊடுருவித் தாக்குதல் | 300 |
| ஓயாத அலைகள் இரண்டு | 403 |
| ஜெயசிக்குறு படைநடவடிக்கையும் அதன்மீதான எதிர்த்தாக்குதலும் | 2146 |
| ஓயாத அலைகள் மூன்று | 1336 |
| ஓயாத அலைகள் நான்கு | 181 |
| தீச்சுவாலை முறியடிப்புச் சமர் | 141 |
# தமிழீழ விடுதலைப் புலிகளின் மாவீரர்கள் எண்ணிக்கை

## வேறு

எல்லைப்படை மாவீரர்கள், காவற்துறையினர் மாவீரர்கள், மாமனிதர் மற்றும் நாட்டுப்பற்றாளர்கள் விபரம் பின்வருமாறு:  
| எல்லைப்படை மாவீரர் | 274 | 05 | 279 |
| --- | --- | --- | --- |
| காவற்துறை மாவீரர் | 34 | 03 | 37 |
| மாமனிதர் | 18 | - | 18 |
| நாட்டுப்பற்றாளர்கள் | 434 | 26 | 460 |
# மார்ச்சு 28

## பிறப்புகள்

- 623 &ndash; முதலாம் மர்வான், உமையா காலிபா (இ. 685)
- 661 &ndash; இரண்டாம் முஆவியா, உமையா காலிபா (இ. 684)
- 1483 &ndash; ராபியேல் சான்சியோ, இத்தாலிய ஓவியர், கட்டிடக்கலைஞர் (இ. 1520)
- 1515 &ndash; அவிலாவின் புனித தெரேசா, எசுப்பானியப் புனிதர் (இ. 1582)
- 1801 &ndash; கார்ல் பிரீட்ரிக் நோர், உருசிய வானியலாளர் (இ. 1883]])
- 1863 &ndash; சில்வா லெவி, பிரான்சிய கீழைத்தேசவியலாளர், இந்தியவியலாளர் (இ. 1935)
- 1868 &ndash; மாக்சிம் கார்க்கி, உருசியப் புதின, நாடக எழுத்தாளர் (இ. 1936)
- 1874 &ndash; சாபுர்சி சக்லத்வாலா, இந்திய-பிரித்தானிய அரசியல்வாதி (இ. 1936)
- 1899 &ndash; ஹன்டி பேரின்பநாயகம், இலங்கை சமூக சேவையாளர், அரசியல்வாதி, கல்வியாளர் (இ. 1977)
- 1904 &ndash; வி. நாகையா, தென்னிந்தியத் திரைப்பட நடிகர், இசையமைப்பாளர், இயக்குநர், தயாரிப்பாளர், எழுத்தாளர், பாடகர் (இ. 1973)
- 1922 &ndash; பா. நேமிநாதன், இலங்கை அரசியல்வாதி
- 1926 &ndash; போலி உம்ரிகர், இந்தியத் துடுப்பாளர் (இ. 2006)
- 1933 &ndash; மாஸ்டர் சிவலிங்கம், ஈழத்தின் சிறுவர் எழுத்தாளர், கதைசொல்லி (இ. 2022)
- 1936 &ndash; மாரியோ பார்க்காசு யோசா, நோபல் பரிசு பெற்ற பெரு எழுத்தாளர் (இ. 2025)
- 1940 &ndash; எஸ். ஜெபநேசன், தென்னிந்தியத் திருச்சபையின் யாழ்ப்பாண மாவட்ட ஆயர்
- 1942 &ndash; டானியல் டெனற், அமெரிக்க மெய்யியலாளர்
- 1943 &ndash; தர்மசேன பத்திராஜா, இலங்கை சிங்களத் திரைப்பட இயக்குநர், கல்வியாளர் (இ. 2018)
- 1945 &ndash; ரொட்ரிகோ துதெர்த்தெ, பிலிப்பீன்சின் 16வது அரசுத்தலைவர்
- 1968 &ndash; நாசர் ஹுசைன், இந்டிய-ஆங்கிலேயத் துடுப்பாளர்
- 1969 &ndash; பிரெட் ரட்னர், அமெரிக்க இயக்குநர், தயாரிப்பாளர்
- 1970 &ndash; வின்ஸ் வுகஹன், அமெரிக்க நடிகர்
- 1982 &ndash; சோனியா அகர்வால், இந்தியத் திரைப்பட நடிகை
- 1985 &ndash; ஸ்டானிசுலஸ் வாவ்ரின்கா, சுவிட்சர்லாந்து டென்னிசு வீரர்
- 1986 &ndash; லேடி காகா, அமெரிக்கப் பாடகி, நடிகை
# மார்ச்சு 28

## இறப்புகள்

- 1552 &ndash; குரு அங்கது தேவ், சீக்கிய குரு (பி. 1504)
- 1584 &ndash; உருசியாவின் நான்காம் இவான், உருசியப் பேரரசர் (பி. 1530)
- 1899 &ndash; சுவாமி யோகானந்தர், இராமகிருஷ்ணரின் நேரடிச் சீடர் (பி. 1861)
- 1941 &ndash; வெர்ஜீனியா வூல்ஃப், ஆங்கிலேய எழுத்தாளர் (பி. 1882)
- 1943 &ndash; சத்தியமூர்த்தி, இந்திய அரசியல்வாதி, விடுதலைப் போராட்ட செயற்பாட்டாளர் (பி. 1887)
- 1944 &ndash; ந. மு. வேங்கடசாமி நாட்டார், தமிழகத் தமிழறிஞர், சொற்பொழிவாளர், ஆய்வாளர் (பி. 1884)
- 1947 &ndash; இவான் இவானோவிச் செகால்கின், உருசியக் கணிதவியலாளர் (பி. 1869]])
- 1969 &ndash; டுவைட் டி. ஐசனாவர், அமெரிக்காவின் 34வது அரசுத்தலைவர் (பி. 1890)
- 1971 &ndash; பரலி சு. நெல்லையப்பர், தமிழக எழுத்தாளர், இதழாளர், பதிப்பாளர், விடுதலைப் போராட்ட செயற்பாட்டாளர் (பி. 1889)
- 1991 &ndash; எச். வேங்கடராமன், தமிழகத் தமிழறிஞர், கல்வியாளர் (பி. 1919)
- 2006 &ndash; வேதாத்திரி மகரிசி, இந்திய மெய்யியலாளர் (பி. 1911)
- 2017 &ndash; அகமத் கத்ரடா, தென்னாப்பிரிக்க அரசியல்வாதி (பி. 1929)
# மார்ச்சு 28

## சிறப்பு நாள்

- ஆசிரியர் நாள் (செக் குடியரசு, சிலோவாக்கியா)
# மார்ச்சு 29

## பிறப்புகள்

- 1790 &ndash; ஜான் டைலர், அமெரிக்காவின் 10-வது அரசுத்தலைவர் (இ. 1862)
- 1869 &ndash; எட்வின் லூட்டியன்சு, பிரித்தானிய கட்டிடக் கலைஞர் (இ. 1944)
- 1885 &ndash; பா. தாவூத் ஷா, தமிழக இதழாசிரியர், எழுத்தாளர், சீர்திருத்தவாதி, சொற்பொழிவாளர் (இ. 1969)
- 1918 &ndash; சாம் வோல்ற்றன், வோல் மார்ட்டை நிறுவிய அமெரிக்கத் தொழிலதிபர் (இ. 1992)
- 1930 &ndash; அனெரூட் ஜக்நாத், மொரீசியசின் 4வது குடியரசுத் தலைவர்
- 1946 &ndash; ராபர்ட் ஷில்லர், அமெரிக்க பொருளாதார வல்லுனர், எழுத்தாளர்
# மார்ச்சு 29

## இறப்புகள்

- கிமு 87 &ndash; ஆனின் பேரரசர் வு, சீனப் பேரரசர் (பி. கிமு 156)
- 1629 &ndash; இரண்டாம் ஜேகப் டி கெயின், டச்சு ஓவியர் (பி. 1565)
- 1891 &ndash; யோர்ச் சோரா, பிரான்சிய ஓவியர் (பி. 1859)
- 1909 &ndash; டபிள்யூ. ஜி. ரொக்வூட், இலங்கைத் தமிழ் அரசியல்வாதி, மருத்துவர் (பி. 1843)
- 1946 &ndash; ஜார்ஜ் வாசிங்டன், பெல்ஜிய-அமெரிக்கக் கண்டுபிடிப்பாளர், தொழிலதிபர் (பி. 1871)
- 1965 &ndash; தமிழ்ஒளி, புதுவைக் கவிஞர் (பி. 1924)
- 1971 &ndash; பாலூர் து. கண்ணப்பர், தமிழகத் தமிழறிஞர், எழுத்தாளர், உரையாசிரியர் (பி. 1908)
- 1977 &ndash; யூஜீன் வூசுட்டர், ஆத்திரியத் தொழிலதிபர், கலைச்சொல்லியலாளர் (பி. 1898)
- 1985 &ndash; ஜார்ஜ் பீட்டர் மர்டாக், அமெரிக்க மானிடவியலாளர் (பி. 1897)
- 1997 &ndash; பூபுல் செயகர், இந்தியப் பெண் எழுத்தாளர், செயல்பாட்டாளர் (பி. 1915)
- 2000 &ndash; சி. கே. சரஸ்வதி, தமிழ்த் திரைப்பட நடிகை
- 2007 &ndash; சுப்புடு, தமிழக இசை, நடன விமர்சகர்
# மார்ச்சு 29

## சிறப்பு நாள்

- 1947 கிளர்ச்சி நினைவு நாள் (மடகாசுகர்)
- இளைஞர் நாள் (சீனக் குடியரசு)
# மார்ச்சு 30

## நிகழ்வுகள்

- 598 &ndash; பால்க்கன் நடவடிக்கை: ஆவார் நாடோடிக் குழு பைசாந்தியப் பேரரசின் முக்கிய நகரமான தோமிசு மீதான முற்றுகையை நிறுத்தினர். அவார்-சிலாவிக் நாடோடிக் குழுக்கள் கொள்ளை நோயினால் பெருமளவில் அழிந்ததைத் தொடர்ந்து அவர்களது தலைவர் முதலாம் பயான் தன்யூப் ஆற்றின் வடக்கே பின்வாங்கினார்.
- 1296 &ndash; இசுக்காட்லாந்து, இங்கிலாந்து ஆகியவற்றுக்கிடையேயான சண்டையில், இங்கிலாந்து மன்னர் முதலாம் எட்வர்டு பெரிக் நகரை சூறையாடினார்.
- 1699 &ndash; குரு கோவிந்த் சிங் பஞ்சாபின், அனந்த்பூர் சாகிப் நகரில் கால்சா அமைப்பைத் தோற்றுவித்தார்.
- 1818 &ndash; இயற்பியலாளர் அகசுடீன் பிரெனெல் ஒளியியல் சுழற்சி பற்றிய தனது குறிப்புகளை பிரெஞ்சு அறிவியல் கழகத்தில் படித்தார்.
- 1822 &ndash; ஐக்கிய அமெரிக்காவில் புளோரிடா பிராந்தியம் உருவாக்கப்பட்டது.
- 1831 &ndash; யாழ்ப்பாணம், மானிப்பாயில் அமெரிக்க மிசன் கட்டிடங்கள் தீப்பிடித்து அழிந்தன.
- 1842 &ndash; அறுவைச் சிகிச்சைகளில் முதன்முதலாக ஈதர் மயக்க மருந்து குரோபோர்ட் லோங் என்பவரினால் பயன்படுத்தப்பட்டது.
- 1851 &ndash; ஐக்கிய இராச்சியத்தில் மக்கள் தொகைக் கணக்கெடுப்பு நடத்தப்பட்டது.
- 1856 &ndash; கிரிமியப் போரை முடிவுக்குக் கொண்டுவரும் பொருட்டு பாரிசு உடன்பாடு எட்டப்பட்டது.
- 1858 &ndash; அழிப்பானுடன் கூடிய எழுதுகோலுக்கான காப்புரிமம் ஐமன் லிப்மன் என்பவரினால் பெறப்பட்டது.
- 1861 &ndash; சேர் வில்லியம் குரூக்சு தாலியம் தனிமத்தைக் கண்டுபிடித்தார்.
- 1863 &ndash; டென்மார்க்கு இளவரசர் வில்லெம் கியோர்க் கிரேக்கத்தின் ஜார்ஜ் மன்னராக முடிசூடினார்.
- 1867 &ndash; அலாஸ்கா மாநிலத்தை 2 சதம்/ஏக்கர் ($4.19/கி.மீ.²) என்ற கணக்கில் 7.2 மில்லியன் அமெரிக்க டாலருக்கு, உருசியாவிடம் இருந்து ஐக்கிய அமெரிக்கா கொள்வனவு செய்தது.
- 1912 &ndash; மொரோக்கோ பிரான்சின் பாதுகாப்பில் உள்ள ஒரு நாடாக அறிவிக்கப்பட்டது.
- 1940 &ndash; இரண்டாம் சீன-சப்பானியப் போர்: புதிய சீன பொம்மை அரசின் தலைநகராக நான்கிங் நகரை சப்பான் அறிவித்தது.
- 1944 &ndash; இரண்டாம் உலகப் போர்: நேசப் படைகள் பல்காரியா தலைநகர் சோபியா மீது பெரும் குண்டுத் தாக்குதல்களை மேற்கொண்டன.
- 1944 &ndash; இரண்டாம் உலகப் போர்: நியூரம்பெர்க் நகரைத் தாக்க அனுப்பப்பட்ட பிரித்தானியாவின் 795 போர் வானூர்திகளில் 95 வானூர்திகள் திரும்பவில்லை.
- 1945 &ndash; இரண்டாம் உலகப் போர்: சோவியத் செஞ்சேனைப் படை ஆஸ்திரியாவின் வியன்னா நகரைக் கைப்பற்றியது; போலந்து, செஞ்சேனைப் படைகள் இணைந்து தான்சிக்கைக் கைப்பற்றின.
- 1949 &ndash; பனிப்போர்: ஐசுலாந்து நேட்டோ அமைப்பில் இணைந்தது. இதற்கு எதிரான கலவரம் ரெய்க்யவிக் நகரில் இடம்பெற்றது.
- 1965 &ndash; வியட்நாம் போர்: சாய்கோன் நகரில் அமெரிக்கத் தூதராலயத்திற்கு முன்னால் தானுந்துக் குண்டொன்று வெடித்ததில் 22 பேர் கொல்லப்பட்டனர்.
- 1972 &ndash; வியட்நாம் போர்: வடக்கு வியட்நாம் படைகள் தெற்கு வியட்நாமின் பாதுகாப்பு வலயத்தினுள் சென்றதை அடுத்து அங்கு போர் மூண்டது.
- 1979 &ndash; பிரித்தானிய நாடாளுமன்ற உறுப்பினர் எய்ரி நீவ் என்பவர் வெஸ்ட்மின்ஸ்டர் அரண்மனையில் இருந்து வெளியேறும் போது குண்டுவெடிப்பில் கொல்லப்பட்டார். ஐரிய தேசிய விடுதலை இராணுவம் இத்தாக்குதலுக்குப் பொறுப்பேற்றது.
- 1981 &ndash; அமெரிக்க அரசுத்தலைவர் ரானல்ட் ரேகன் வாசிங்டனில் உணவு விடுதி ஒன்றில் வைத்து ஜோன் இங்கிளி என்பவனால் மார்பில் சுடப்பட்டார். மேலும் மூவர் காயமடைந்தனர்.
- 1982 &ndash; கொலம்பியா விண்ணோடம் நியூ மெக்சிகோவில் வெற்றிகரமாகத் தரையிறங்கியது.
# மார்ச்சு 30

## பிறப்புகள்

- 1432 &ndash; இரண்டாம் முகமது, உதுமானிய சுல்தான் (இ. 1481)
- 1566 &ndash; கார்லோ கேசுவால்தோ, இத்தாலிய இசைக்கலைஞர், இசையமைப்பாளர் (இ. 1613)
- 1709 &ndash; ஆனந்த ரங்கம் பிள்ளை, தமிழில் நாட்குறிப்பு எழுதியவர் (இ. 1761)
- 1746 &ndash; பிரான்சிஸ்கோ கோயா, எசுப்பானிய-பிரான்சிய ஓவியர் (இ. 1828)
- 1853 &ndash; வின்சென்ட் வான் கோ, டச்சு-பிரான்சிய ஓவியர் (இ. 1890)
- 1861 &ndash; சுவாமி யோகானந்தர், சுவாமி இராமகிருஷ்ணரின் நேரடிச் சீடர் (இ. 1899)
- 1889 &ndash; க. சொர்ணலிங்கம், ஈழத்து நாடகக் கலைஞர் (இ. 1982)
- 1894 &ndash; நிக்கொலாய் பரபாசொவ், சோவியத், உருசிய வானியலாளர் (இ. 1971)
- 1908 &ndash; தேவிகா ராணி, இந்தியத் திரைப்பட நடிகை (இ. 1994)
- 1925 &ndash; தி. க. சிவசங்கரன், தமிழக மார்க்சியத் திறனாய்வாளர் (இ. 2014)
- 1926 &ndash; இங்வர் காம்பரத், சுவீடன் தொழிலதிபர் (இ. 2018)
- 1930 &ndash; கே. ஆர். சோமசுந்தரம், மலேசிய-இந்திய விடுதலைப் போராட்ட செயற்பாட்டாளர்
- 1936 &ndash; சின்னமணி, ஈழத்து வில்லிசைக் கலைஞர் (இ. 2015)
- 1940 &ndash; கே. எஸ். ஆனந்தன், ஈழத்து எழுத்தாளர் (இ. 2021)
- 1945 &ndash; எரிக் கிளாப்டன், ஆங்கிலேய இசைக்கலைஞர், பாடகர்
- 1966 &ndash; விக்ரமன், தமிழ்த் திரைப்பட இயக்குநர்
- 1979 &ndash; நோரா ஜோன்ஸ், இந்திய-அமெரிக்க இசைக்கலைஞர், பாடகி
- 1984 &ndash; சமந்தா ஸ்டோசர், ஆத்திரேலிய டென்னிசு வீராங்கனை
- 1992 &ndash; பாலக் முச்சால், இந்தியப் பின்னணிப் பாடகி
# மார்ச்சு 30

## இறப்புகள்

- 1664 &ndash; குரு அர் கிருசன், சீக்கிய நம்பிக்கையின் எட்டாம் குரு (பி. 1656)
- 1840 &ndash; பியூ பிரம்மல், ஆங்கிலேய-பிரான்சிய ஆடை வடிவமைப்பாளர் (பி. 1778)
- 1951 &ndash; நா. பொன்னையா, ஈழத்துப் பத்திரிகையாளர், பதிப்பாளர், சமூக சேவையாளர் (பி. 1892)
- 1986 &ndash; ஜேம்ஸ் காக்னி, அமெரிக்க நடிகர் (பி. 1899)
- 2002 &ndash; ஆனந்த் பக்சி, இந்தியக் கவிஞர் (பி. 1930)
- 2005 &ndash; பிரெட் கோரெமாட்சு, அமெரிக்க அரசியல் செயற்பாட்டாளர் (பி. 1919)
- 2005 &ndash; ஒ. வே. விஜயன், மலையாள எழுத்தாளர், ஓவியர் (பி. 1930)
- 2015 &ndash; இங்கிரிடு கிரோயெனவெல்டு, இடச்சு வானியலாளர் (பி. 1921)
- 2017 &ndash; என். எம். நம்பூதிரி, கேரள வரலாற்று ஆய்வாளர், நூலாசிரியர் (பி. 1943)
# மார்ச்சு 30

## சிறப்பு நாள்

- நில நாள் (பாலத்தீனம்)
- தேசிய மருத்துவர்கள் நாள் (ஐக்கிய அமெரிக்கா)
# மார்ச்சு 31

## பிறப்புகள்

- 1504 &ndash; குரு அங்கது தேவ், சீக்கிய குரு (இ. 1552)
- 1596 &ndash; ரெனே டேக்கார்ட், பிரான்சியக் கணிதவியலாளர், மெய்யியலாளர் (இ. 1650)
- 1685 &ndash; யோகான் செபாஸ்தியன் பாக், செருமானிய இசைக்கலைஞர், இசையமைப்பாளர் (இ. 1750)
- 1732 &ndash; ஜோசப் ஹேடன், ஆத்திரிய இசையமைப்பாளர் (இ. 1809)
- 1865 &ndash; ஆனந்தி கோபால் ஜோஷி, இந்திய மருத்துவர் (இ. 1887)
- 1884 &ndash; அதிரியான் வான் மானன், டச்சு-அமெரிக்க வானியலாளர் (இ. 1946)
- 1890 &ndash; வில்லியம் லாரன்ஸ் பிராக், நோபல் பரிசு பெற்ற ஆத்திரிய-ஆங்கிலேய இயற்பியலாளர் (இ. 1971)
- 1898 &ndash; சா. ஜே. வே. செல்வநாயகம், இலங்கைத் தமிழ் அரசியல்வாதி (இ. 1977)
- 1908 &ndash; பிலிப் சைல்ட்சு கீனான், அமெரிக்க வானியலாளர் (இ. 2000)
- 1912 &ndash; ஏ. ஆர். ஏ. எம். அபூபக்கர், இலங்கை அரசியல்வாதி
- 1914 &ndash; ஒக்டாவியோ பாஸ், நோபல் பரிசு பெற்ற மெக்சிக்கோ கவிஞர் (இ. 1998)
- 1928 &ndash; இராம. அரங்கண்ணல், தமிழக எழுத்தாளர், திரைப்படத் தயாரிப்பாளர், அரசியல்வாதி (இ. 1999)
- 1934 &ndash; கமலா தாஸ், மலையாள கவிஞர் (இ. 2009)
- 1938 &ndash; சீலா தீக்சித், கேரளத்தின் 22வது ஆளுநர் (இ. 2019)
- 1948 &ndash; ஆல் கோர், அமெரிக்காவின் 45வது துணை அரசுத்தலைவர், நோபல் பரிசு பெற்றவர்
- 1950 &ndash; ஹல்தர் நாக், இந்தியக் கவிஞர்
- 1962 &ndash; ராம்கி, தென்னிந்தியத் திரைப்பட நடிகர்
- 1983 &ndash; அசீம் ஆம்லா, தென்னாப்பிரிக்கத் துடுப்பாளர்
# மார்ச்சு 31

## இறப்புகள்

- 1631 &ndash; ஜான் டன், ஆங்கிலேய வழக்கறிஞர், கவிஞர் (பி. 1572)
- 1751 &ndash; பிரெடரிக், வேல்சு இளவரசர் (பி. 1707
- 1861 &ndash; என்றி மார்ட்டின், ஈழத் தமிழ் எழுத்தாளர், ஓவியர், மதப் போதகர்
- 1917 &ndash; எமில் அடால்ஃப் வான் பெர்ரிங், நோபல் பரிசு பெற்ற செருமானிய உயிரியலாளர் (பி. 1854)
- 1945 &ndash; ஹான்ஸ் பிஷ்ஷர், நோபல் பரிசு பெற்ற செருமனிய வேதியியலாளர் (பி. 1881)
- 1965 &ndash; தொ. மு. பாஸ்கரத் தொண்டைமான், தமிழகத் தமிழறிஞர் (பி. 1904)
- 1972 &ndash; மீனாகுமாரி, இந்தியத் திரைப்பட நடிகை (பி. 1932)
- 1980 &ndash; ஜெசி ஓவென்ஸ், அமெரிக்க தடகள வீரர் (பி. 1913)
- 1981 &ndash; சி. கதிரவேலுப்பிள்ளை, இலங்கை அரசியல்வாதி (பி. 1924)
- 1995 &ndash; செலெனா, அமெரிக்கப் பாடகி (பி. 1971)
- 1997 &ndash; இலைமன் சுட்டிராங் சுபிட்சர், அமெரிக்க இயற்பியலாளர், வானியலாளர் (பி. 1914)
# மார்ச்சு 31

## சிறப்பு நாள்

- இனவழிப்பு நினைவு நாள் (அசர்பைஜான்)
- விடுதலை நாள் (மால்ட்டா)
# அந்நியன் (திரைப்படம்)

***அந்நியன்*** (*Anniyan*) 2005 சங்கரின் தயாரிப்பில் பெருந்தொகைப் பணத்தைக் கொண்டு உருவாக்கப்பட்ட திரைப்படமாகும். இது தமிழ், தெலுங்கு ஆகிய மொழிகளில் ஆரம்பத்திலும் பின்னர் பிரெஞ்சு, ஹிந்தி ஆகிய மொழிகளிலும் வெளிவந்தது. இதுவே பிரஞ்சு மொழியில் மொழிமாற்றம் செய்யப்பட்டு பிரான்சில் திரையிடப்பட்ட முதலாவது இந்தியத் திரைப்படமாகும். இது பன்மனோபாவ ஒழுங்கின்மை நோயினை மையமாகக் கொண்ட கதையாகும்.  
இந்தத் திரைப்படத்தில் விக்ரம், பிரகாஷ் ராஜ், சதா மற்றும் விவேக் முக்கிய பாத்திரங்களில் நடித்திருந்தனர். இத்திரைப்படம் 26.38 கோடி ரூபாய் ($6 மில்லியன்) செலவில் உருவாக்கப்பட்டது.
# அந்நியன் (திரைப்படம்)

## கதை

அந்நியன் திரைக்கதையானது ஓர் அப்பாவி வக்கீலான அம்பி (இராமானுஜம் ஐயங்கார்) பிளவாளுமை குறைபாட்டுப் பிரச்சினையால் வருந்துகின்றார். அம்பி (விக்ரம்) ஓர் நேர்மையான வக்கீல். இவர் யாராவது சட்டத்தை மீறினால் சட்டப்படி வழக்குப் தொடர்வார். எனினும் முயற்சிகள் எல்லாமே விழலுக்கிறைத்த நீராகவே முடிவடைந்தன.  
இவரது தொடர்ச்சியான நேர்மை, நியாயம் போன்ற கொள்ளைகள் அந்நியன் என்ற குணாதியசத்தை ஏற்படுத்தியது. இது பின்னர் வளர்ச்சியடைந்து பொதுமக்களின் குறைகளைக் கேட்டறிய www.aniyan.com என்ற ஓர் இணையத்தளத்தையும் உருவாக்குகின்றார். அம்பியில் ஒளிந்திருக்கும் **அந்நியன்** ஓர் ஆக்ரோசமான குணாதியசம். சட்டங்களை மீறும் பொதுமக்களின் முறைப்பாடுகளை அம்பி **அந்நியன்** இணையத் தளத்தில் பதிகின்றார். பின்னர் **அந்நியனாக** மாறித் தண்டிக்கின்றார். அந்நியன் கருட புராணத்தின் படி தண்டனைகளை நிறைவேற்றுகின்றார்.  
படத்தின் முதலரைவாசியில் மூன்று கொலைகளை நிகழ்த்துகின்றார். விபத்தின் போது காரை நிறுத்தாதல் ஓர் பாதசாரி மரணமடைகின்றார். இக்கொலையை கருடபுராணத்தில் உள்ளபடி *அந்தகூபம்* என்ற முறையில் தண்டிக்கின்றார். இரயிலில் தரமற்ற உணவைப் பரிமாறியதற்காக உணவைத் தயாரிப்பதற்குப் பொறுப்பானவரை பொரியல் போன்று எரிகின்ற எண்ணைத் தாச்சிக்குள் போட்டு எடுக்கின்றார். இதைக் கருட புராணத்தின் படி *கூம்பிபாகம்* முறையில் தண்டிக்கப் படுகின்றார். இவர் காவற்துறை (பொலீஸ்) பிரபாகர் (பிரகாஷ் ராஜ்) சகோதரர் ஆவர். கோபத்தில் இவர் கொலையாளியை கண்டுபிடித்துக் கொலைசெய்வதாகச் சூழுரைக்கின்றார். மோட்டார் சைக்கிளின் பிரேக் வயர் சரியாகச் செயற்படாததால் பாதையோரத்தில் விழும் அம்பி சட்டப்படி நடவடிக்கை எடுக்க முயல்கின்றார். பின்னர் **அந்நியனாகி** இரத்தைக் குடிக்கும் அட்டைகளை விட்டுக் கொலையை நிகழ்த்துகின்றான்.  
காவற்துறை அதிகாரியான பிரபாகரும் சாரியும் (விவேக்) கொலைகளைப் பற்றிப் புலனாய்வுகளில் ஈடுபட்டுவருகின்றனர். அம்பி அயலவாராகிய நந்தினியை (சதா) விரும்புகின்றார். எனினும் ஒரே சட்டம் சட்டம் என்று பேசும் அம்பியின் விருப்பதை மறுக்கின்றார். பின்னர் சதாவிரும்பும் ஓர் **ரெமோ** குணாதியத்தைப் பெறுகின்றார்.  
பின்னர் நந்தினி ஓர் தொகை நிலத்தை கிரையம் செய்கிறா். இதை அரசாங்கத்தில் பதியும் போது வரிகட்டவேண்டும் என்பதால் விலையைக் குறைத்து மதிப்பிடுகின்றாள். இதற்கு அம்பி உடன்பட மறுக்கின்றார். பின்னர் *ரேமோ*விடம் இதைக்கூற **அந்நியனாக** அம்பியைப் பிந்தொடர்கின்றார் ஆவேசத்தில் அம்பியை நெருப்புக்குள் தள்ளமுயலும் போது மீண்டும் அம்பியாக மாற்றமடைகின்றார். அம்பி வைதியசாலையில் மருத்துவச் சிகிச்சைக்காக அனுமதிக்கப் பட்டுகின்றார். அங்கே பிறவாளுமைக் குறைபாடு இருப்பது தெரியவருகின்றது. வைதியரோ அம்பியின் காதலை ஏற்றால் *ரேமோ* குணாதிசயம் மறைந்து விடும் என்கின்றார் ஆனால் **அந்நியன்** குணாதியசம் மறைவதற்கு நாடே திருந்த வேண்டும் என்கின்றார். நந்தினி அம்பியின் காதலை ஏற்க *ரெமோ* குணாதிசயம் மறைகின்றது.  
கைப்பற்றப்படும் அந்நியனுக்கு இருவருட உளவியல் மருத்துவச்சிகிச்சை அளிக்கப்படுகின்றது இக்காலப் பகுதியில் குணமடைந்தால் விடுவிக்கப்படலாமென்று நீதிமன்று தீர்ப்பளிக்கின்றது. பின்னர் விடுதலையடைந்து இரயிலில் நந்தினியுடன் பிரயாணிக்கும்போது ஒருவர் பெண்கள் முன்னர் மதுவருந்துகின்றார். அவருக்கு தண்டனையாக இரயிலில் இருந்து வீசி விடுகின்றான். எனினும் இதை நந்தினியிடமிருந்து மறைக்கின்றார்.
# அந்நியன் (திரைப்படம்)

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# அந்நியன் (திரைப்படம்)

## இதையும் பார்க்க

- டான்சர் (திரைப்படம்)
# திலீபன்

**திலீபன்** (*Thileepan*) எனும் பெயரில் அறியப்படும் **இராசையா பார்த்திபன்** (29 நவம்பர் 1963 – 26 செப்டம்பர் 1987) தமிழீழ விடுதலைப் புலிகளின் ஆரம்பகால உறுப்பினராகவும், முக்கிய உறுப்பினராகவும் இருந்தவராவார். தமிழீழம், யாழ்ப்பாணம், ஊரெழு எனும் ஊரைச் சேர்ந்த திலீபன் ஒரு மருத்துவக்கல்லூரி மாணவர். இந்திய அமைதிப் படையினரிடம் ஐந்து கோரிக்கைகளை முன்வைத்து அறப் போராட்டத்தின் வழியில் நீரும் அருந்தா உண்ணாவிரதம் இருந்து, அக்கோரிக்கைகள் நிறைவேற்றப்படாத நேரத்திலும், உறுதியுடன் அந்த உண்ணாவிரதத்தில் உயிர்துறந்தவர். திலீபனை இந்திய அரசு இறக்க விட்டது, தமிழீழ விடுதலைப் புலிகளுக்கும் - இந்திய இராணுவத்துக்குமிடையே பின்னர் ஏற்பட்ட போருக்கு ஒரு முக்கியக் காரணமாக அமைந்தது. இவரின் மறைவிற்குப் பின்னர் புலிகள் அமைப்பில் லெப்டினன் கேணல் திலீபன் எனும் நிலை இவருக்கு வழங்கப்பட்டது.  
1987 செப்டெம்பர் 15ஆம் திகதி ஐந்து அம்சக் கோரிக்கையை முன்வைத்து உண்ணாவிரதத்தை ஆரம்பித்தார். 1987ஆம் ஆண்டு செப்டெம்பர் 26ஆம் திகதி சனிக்கிழமை காலை 10.48 மணிக்கு லெப்டினன் கேணலாக, யாழ்.மாவட்ட அரசியல் துறைப் பொறுப்பாளராக இருந்த திலீபன் மரணம் எய்தினார்.
# திலீபன்

## ஐந்து அம்சக் கோரிக்கை

1. மீளக்குடியமர்தல் என்ற பெயரில் வடக்கிலும் கிழக்கிலும் புதிதாக திட்டமிடும் குடியேற்றங்களைத் தடுத்து நிறுத்தவேண்டும்.
1. சிறைக் கூடங்களிலும் இராணுவக் காவல் தடுப்பு முகாம்களிலும் தடுத்து வைக்கப்பட்டுள்ள தமிழ் அரசியல் கைதிகள் யாவரும் விடுதலை செய்யப்படவேண்டும்.
1. அவசரகாலச் சட்டம் முழுமையாக நீக்கப்பட வேண்டும்.
1. ஊர்காவல் படையினருக்கு வழங்கப்பட்ட ஆயுதங்கள் முழுமையாகக் களையப்பட வேண்டும்.
1. தமிழர் பிரதேசங்களில் புதிதாகக் காவல் நிலையங்களைத் திறப்பதற்கு மேற்கொள்ளப்படும் நடவடிக்கைகள் முற்றாக நிறுத்தப்பட வேண்டும்.
# திலீபன்

## எதிர்வினைகள்

திலீபனின் உண்ணாவிரதம் தொடர்பாகவோ கோரிக்கைகள் தொடர்பாகவோ இலங்கையின் பெரும்பான்மை மக்களான சிங்களவர்களின் புரிதல் மிகக் குறைவு. அதற்கான காரணம் சிங்கள ஊடகங்கள் வெளியிடும் செய்திகளே அவர்களுக்குக் கிட்டுவதும், அதுவே உண்மை என பெரும்பான்மை சிங்களச் சமூகம் நம்பிவிடுவதும் சில காரணங்களாகும், இருப்பினும் அதனையும் தாண்டி உண்மையறிதல் எனும் கொள்கை கொண்ட சிங்களவர்களும் இருக்கவே செய்கின்றனர். அவ்வாறானவர்களின் பார்வையில் திலீபனின் உண்ணாவிரதமும் அவர் கொண்ட கொள்கையின் திடமான பற்றும், அவரது சாகும் வரையான துணிவும் கூட பேசப்படுகின்றன. குறிப்பாக திலீபனின் கொள்கைக்கான உண்ணாவிரதத்தையும், விமல் வீரவங்ச போன்ற சிங்கள அரசியலாளர்களின் கபடமான போலி உண்ணாவிரதத்தையும் ஒப்பிட்ட சிங்களப் பதிவுகளும் உள்ளன.
# வேதிப் போர்

**வேதிப் போர்** எனப்படுவது பேரழிவு விளைவிக்க வேதியியல் ஆயுதங்கள் பயன்படுத்திப் போர் செய்வதாகும். வேதியியல் ஆயுதங்கள் தமது பாதிப்பை சுவாசிக்கும் போதோ, தோலுடன் தொடுகை ஏற்படுத்தும் போதோ அல்லது நச்சூட்டப்பட்ட உணவின் மூலமோ நடைபெறலாம்.
# வேதிப் போர்

## செயற்படுத்தும் முறைகள்

இவை பல வழிகளில் செயற்படுத்தப்படலாம். மிகப்பொதுவான முறை வளியில் தூவுவதாகும். இதைவிட நடு வானில் வெடித்து சிதறக் கூடிய எறிகணைகளைப் பயன்படுத்தலாம் அல்லது விமானம் மூலம் தேவையான இடத்தின் மீது தூவலாம். 20 ம் நூற்றாண்டிலே முதலாம் உலக யுத்தம் மற்றும் ஈரான் – ஈராக் யுத்தம் என்பனவே வேதியியல் உயிரியல் யுத்த கள முனைகளாக இருந்தன.
# வேதிப் போர்

## பிரயோகங்கள்

இரசாயண ஆயுதங்கள் முதலில் உலக யுத்தம் ஒன்றில் பாவிக்கப்பட்டது. இதன் பின்பு ஈரான் - ஈராக் யுத்தத்தில் பயன்படுத்தப்பட்டது. பின்பு பேர்சியன் வளைகுடா யுத்தத்திலும் பாவிக்கப்பட்டது. இவையனைத்தின் பின்பு ஜப்பானில் அண்மைக் காலத்தில் சுரங்க இரயிலில் பாதையில் இராசாண ஆயுத தாக்குதல் நடத்தப்பட்டது. 2001 இல் அமேரிக்காவில் அந்திராக்ஸ் பக்ரீரியா கடிதம் மூலம் அரச நிறுவனங்களுக்கு அனுப்ப பட்டமை ஒரு வகை உயிரியல் தாக்குதலாகும்.
# வேதிப் போர்

## உடன் படிக்கைகள்

*முதன்மைக் கட்டுரை: வேதி ஆயுத உடன்படிக்கை*  
1972 வேதியியல் ஆயுதங்களுக்கு எதிரான உடன்படிக்கையும் 1993 ஆண்டின உயிரியல் ஆயுதங்களுக்கு எதிரான உடன்படிக்கையும் குறிப்பிடத்தக்கனவாகும். பல நாடுகள் இந்த உடன் படிக்கையில கைச்சாத்திட்டுள்ள போதும் இன்னும் சில நாடுகள் இரகசியமாக இந்த ஆராய்ச்சிகளில் ஈடுபட்டுள்ளன. அண்மையில் ஈராக்கை அமேரிக்காவும் பிருத்தானியாவும் ஆக்கிரமிக்க இதுவே காரணமாக இருந்தது.
# வேதிப் போர்

## இவற்றையும் பாக்க

- உயிரிப் போர்
- புதுக்குடியிருப்பில் நச்சு வாயுத் தாக்குதல்
# சமாரிண்டா

**சமாரிண்டா** (இந்தோனேசியம்: *Samarinda*; ஆங்கிலம்: *City of Samarinda*) என்பது இந்தோனேசியா, போர்னியோ, கிழக்கு கலிமந்தான், கிழக்கு கலிமந்தான் மாகாணத்தின் தலைநகரம் ஆகும். இந்த மாநகரம் மகாகாம் ஆற்றின் *(Mahakam River)* கரையில் 718 கிமீ2 (277 சதுர மைல்) நிலப்பரப்பில் அமைந்துள்ளது.  
2022-ஆம் ஆண்டில் இந்தோனேசியாவின் வாழத் தகுதியான முதல் பத்து நகரங்களில் சமாரிண்டாவும் ஒன்று என தரவரிசைப் படுத்தப்பட்டுள்ள இந்த மாநகரம் கிழக்கு கலிமந்தான் மனித வளர்ச்சி (பொருளியல்) கணக்கெடுப்பில் முதலிடத்தில் உள்ளது. 2024-ஆம் ஆண்டு மக்கள் தொகை கணக்கெடுப்பின்படி 868,499 மக்கள்தொகையுடன், போர்னியோ தீவில் அதிக மக்கள் தொகை கொண்ட நகரமாக விளங்குகிறது.  
கிழக்கு கலிமந்தானின் மிகப்பெரிய ஏற்றுமதியாளராகவும்; மற்றும் ஐந்தாவது பெரிய இறக்குமதியாளராகவும் விளங்கும் சமாரிண்டா மாநகரம், கிழக்கு கலிமந்தானில் அதிக எண்ணிக்கையிலான வங்கி தலைமையகங்களைக் கொண்ட நகரமாகவும் தடம் பதிக்கிறது
# சமாரிண்டா

## பொது

சமாரிண்டாவிற்கு அருகாமையில் இருக்கும் ஓர் இந்துக் கோயிலின் கல்வெட்டுப் பதிவுகளின் மூலமாக, ஐந்தாம் நூற்றாண்டில் இங்கு இந்தியர்கள் குடியேறி உள்ளனர் என்று அறியப்படுகிறது. ஆயினும் 1668-ஆம் ஆண்டில் தென்பகுதியில் இருந்து பூகிஸ் மக்கள் இங்கு குடியேறினர். காலப்போக்கில் இவர்கள் கோவா சுல்தானகம் எனும் *(Sultanate of Gowa)* இராச்சியத்தை உருவ்வாகினர்.  
1846-இல் இடச்சுக்காரர்கள் இந்த நகரத்தைக் கைப்பற்றினர். 1959-இல் இந்தோனேசிய அதிபர் சுகார்னோ ஏற்படுத்திய ஒரு சட்டம் காரணமாக இந்த நகரத்தின் மக்கள் தொகை வேகமாக வளரத் தொடங்கியது.  
1942-இல் சமாரிண்டா ஒரு சிறிய நகரமாக இருந்தது. அதன் அருகே பல சிறிய எண்ணெய் வயல்களும் இருந்தன. இரண்டாம் உலகப் போரில் இடச்சு கிழக்கிந்தியத் தீவுகளை சப்பானியர்கள் கைப்பற்றினர்.
# சமாரிண்டா

## பொது

### சப்பானிய ஆக்கிரமிப்பு

இரண்டாம் உலகப் போரின் போது, சப்பானியப் பேரரசு 1942-ஆம் ஆண்டு இடச்சு கிழக்கிந்தியத் தீவுகளை ஆக்கிரமித்ததன். அதில் ஒரு பகுதியாக சமாரிண்டா நகரத்தை தன் கட்டுப்பாட்டிற்குள் கொண்டு வந்தது.  
1942-ஆம் ஆண்டு முதலாம் பாலிக்பாப்பான் போர் (1942) போரிலும் *(Battle of Balikpapan)*, 1945-ஆம் ஆண்டு இரண்டாம் பாலிக்பாப்பான் போர் (1945) *(Battle of Balikpapan)*, போரிலும் சமாரிண்டா நகரம் இரண்டாம் உலகப் போரின் நேச நாடுகளால் தாக்கப்பட்டது.
# சமாரிண்டா

## மக்கள்தொகை

2024-ஆம் ஆண்டின் நடுப்பகுதியில் சமாரிண்டா மாநகரத்தின் மக்கள்தொகை 868,499 ஆக இருந்தது. 2023-2024-இல் ஆண்டு வளர்ச்சி விகிதம் 0.77% ஆகும். சமாரிண்டாவின் பெரும்பான்மையான மக்கள் பூர்வீக இந்தோனேசியர்; மற்றும் சீன வம்சாவளியைச் சேர்ந்தவர்கள் ஆவார்கள்.  
அரேபியர்கள் சிறுபான்மையினராக உள்ளனர்.. சமாரிண்டாவில் அமெரிக்கர்கள், கனடியர்கள், ஐரோப்பியர்கள், சப்பானியர்கள், பிலிப்பீன்சு மற்றும் கொரியர்கள் பணிபுரிகின்றனர்.
| மொத்தம் | 1,003 | 100.0% |  |  |
| --- | --- | --- | --- | --- |
| align=1 | ஆசியா | 473 | align=47.2% | align=315 |
| align=2 | ஐரோப்பா | 172 | align=17.1% | align=5 |
| align=3 | ஆசியான் | 168 | align=16.7% | align=126 |
| align=4 | ஓசியானியா | 163 | align=16.3% | align=15 |
| align=5 | அமெரிக்க ஐக்கிய நாடுகள் | 23 | align=2.3% | align=19 |
| align=6 | ஆப்பிரிக்கா | 4 | align=0.4% | align=12 |
| * 31 திசம்பர் 2020 நிலவரப்படி
* Source: Samarinda Statistics Department | } |  |  |  |
# ஒலிவர் டுவிஸ்ட் (திரைப்படம்)

இத்திரைப்படம் பிரபல எழுத்தாளர் சாள்ஸ் டிக்கென்சின் **ஒலிவர் டுவிஸ்ட்** என்ற நாவலைத் தழுவி எடுக்கப்பட்டது. இதில்19 ம் நூற்றாண்டின் ஆரம்பத்தில் ஒரு அனாதை விடுதியில் இருந்து தப்பி ஓடும் சிறுவன் ஒரு திருட்டுக் கும்பலுடன் சேர்ந்து கொள்கின்றான். பின்பு ஒரு வீட்டில் திருடச்செல்லும் போது அங்கு கையும் மெய்யுமாகப் பிடிபடுகின்றான். அந்த வீட்டு சொந்தக் காரர் அந்தச் சிறுவன் தனது நெருங்கிய உறவினர் எனக் கண்டறிந்து தன்னுடன் வைத்திருக்கின்றார். ஆயினும் பழைய கொள்ளைக் கும்பல் ஒலிவரின் புதிய உறவைப் பயன்படுத்தி மேலும் கொள்ளையிட முயல்கின்றது.
# ஒலிவர் டுவிஸ்ட் (திரைப்படம்)

## நடிகர்கள்

- Robert Newton (Bill Sikes)
- Alec Guinness (Fagin)
- Kay Walsh (Nancy)
- Francis L. Sullivan (Mr. Bumble)
- Henry Stephenson (Mr. Brownlow)
- Mary Clare (Mrs. Corney)
- John Howard Davies (Oliver Twist)
- Josephine Stuart (Oliver's mother)
- Henry Edwards (Police official)
- Ralph Truman (Monks)
- Anthony Newley (The Artful Dodger)
- Hattie Jacques (Sibger)
- Betty Paul (Sibger)
- Kenneth Downey (Workhouse master)
- Gibb McLaughlin (Mr. Sowerberry)
- Kathleen Harrison (Mrs. Sowerberry)
- Amy Veness (Mrs. Bedwin)
- W.G. Fay (Bookseller)
- Maurice Denham (Chief of police)
- Frederick Lloyd (Mr. Grimwig)
- Ivor Barnard (Chairman of the board)
- Deirdre Doyle (Mrs. Thingummy)
- Edie Martin (Annie)
- Fay Middleton (Martha)
- Diana Dors (Charlotte)
- Michael Dear (Noah Claypole)
- Graveley Edwards (Mr. Fang)
- Peter Bull (Landlord of "Three Cripples")
- John Potter (Charlie Bates)
- Maurice Jones (Workhouse doctor)
# பஞ்ச பாத்திரம்

**பஞ்ச பாத்திரம்** எனப்படுவது இந்து சமய கோயில்களிலும், வீடுகளில் பூஜைக்கு பயன்படுத்தப்படும் பாத்திரமாகும். இது ஆரம்ப காலத்தில் பஞ்சபத்ரபாத்திரம் என அழைக்கப்பட்டது. ஆயினும் இன்று பஞ்ச பாத்திரம் எனும் பெயரில் அழைக்கப்படுகின்றது. இதில் ஐவகை இலைகளை இட்டுப் பூஜைக்குப் பயன்படுத்துவர். அவையாவன துளசி, அருகு, வேம்பு, வில்வம், வன்னி என்பனவே.  
உத்திரிணி கரண்டி எனப்படும் கரண்டியின் மூலமாக பஞ்ச பாத்திரத்தில் உள்ள தீர்த்த நீர் பக்தர்களுக்கு தரப்படுகிறது. பொதுவாக பஞ்ச பாத்திரம் மற்றும் உத்திரிணி கரண்டி ஆகியவை செம்பினால் செய்யப்படுகின்றன.  
மகாளய அமாவாசையில் பஞ்ச பாத்திரம் ஆகியவற்றை தானம் வழங்குதலை நன்மையாக கருதுகிறார்கள்.
# பஞ்ச பாத்திரம்

## இவற்றையும் காண்க

- சாமரம்
# திருநீறு

**திருநீறு** (*விபூதி*) சைவர்களால் நெற்றியில் இடப்படும் புனித அடையாளம். இது ஐசுவரி்யம் என்றும் கூறப்படும்.
# திருநீறு

## விளக்கம்

எத்தகையினராக இருந்தாலும், மரணத்திற்குப் பின் இறுதியில் தீயில் வெந்து அனைவரும் பிடி சாம்பலாக ஆவர் என்னும் தத்துவத்தை உணர்த்தி, நாமும் இதுபோல்தான்; ஆகையால் தூய்மையாக, அறநெறியில் இறைச்சிந்தனையோடு வாழவேண்டுமென உணர்த்துவதாக கருதப்படுகிறது. சைவத்தின் முழுமுதற் கடவுளான சிவனை இது குறிப்பதாக சைவர்கள் நம்புகின்றனர். ஞானம் என்னும் நெருப்பில் அனைத்தும் சுட்டெரிக்கப்பட்ட பின் எஞ்சுவது பரிசுத்தமான சிவதத்துவமே என்பதை விபூதி குறிக்கின்றது.
# திருநீறு

## திருநீறு வகைகள்

### நான்குவகை திருநீறு

திருநீற்றை நான்கு வகைகளாகப் பிரிக்கின்றனர். அவை
1. கல்பம்
1. அணுகல்பம்
1. உபகல்பம்
1. அகல்பம்
# திருநீறு

## திருநீறு வகைகள்

### நான்குவகை திருநீறு

#### கல்பம்

கன்றுடன் கூடிய நோயற்ற பசுவின் சாணத்தைப் பூமியில் விழாது தாமரை இலையில் பிடித்து உருண்டையாக்கி பஞ்ச பிரம்ம மந்திரங்களால் சிவாக்கினியில் எரித்து எடுப்பது கல்பத் திருநீறு எனப்படும்.
# திருநீறு

## திருநீறு வகைகள்

### நான்குவகை திருநீறு

#### அணுகல்பம்

ஆரண்யங்களில் (காடுகளில்) கிடைக்கும் பசுஞ்சாணங்களைக் கொண்டு முறைப்படி தயாரிக்கப்படுவது அணுகல்பத் திருநீறு எனப்படும்.
# திருநீறு

## திருநீறு வகைகள்

### நான்குவகை திருநீறு

#### உபகல்பம்

மாட்டுத் தொழுவம் அல்லது மாடுகள் மேயும் இடங்களில் இருந்து எடுத்த சாணத்தைக் காட்டுத்தீயில் எரித்து, பின்பு சிவாக்கினியில் எரித்து எடுக்கப்படுவது உபகல்பத் திருநீறு எனப்படும்.
# திருநீறு

## திருநீறு வகைகள்

### நான்குவகை திருநீறு

#### அகல்பம்

அனைவராலும் சேகரித்துக் கொடுக்கப்படும் சாணத்தைச் சுள்ளிகளால் எரித்து எடுப்பது அகல்பத் திருநீறு எனப்படும்.
# திருநீறு

## திருநீறு வகைகள்

### ஐந்து வகை திருநீறு

1. இரட்சை
1. சாரம்
1. பஸ்மம்
1. பசிதம்
1. விபூதி
# திருநீறு

## திருநீறு வகைகள்

### ஐந்து வகை திருநீறு

#### இரட்சை

சுமனை என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும்.
இப்பசுவானது சிவனது ஈசானிய முகத்திலிருந்து தோன்றியதாகும். அத்துடன் இப்பசுவானது சிவப்பு நிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு இரட்சை என்று அழைக்கப்பெறுகிறது.
# திருநீறு

## திருநீறு வகைகள்

### ஐந்து வகை திருநீறு

#### சாரம்

சுசீலை என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும்.
இப்பசுவானது சிவனது தற்புருச முகத்திலிருந்து தோன்றியதாகும். அத்துடன் இப்பசுவானது வெண்ணிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு சாரம் என்று அழைக்கப்பெறுகிறது.
# திருநீறு

## திருநீறு வகைகள்

### ஐந்து வகை திருநீறு

#### பஸ்மம்

சுரபி என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும்.
இப்பசுவானது சிவனது அகோர முகத்திலிருந்து தோன்றியதாகும். அத்துடன் இப்பசுவானது வெண்ணிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு பஸ்மம் என்று அழைக்கப்பெறுகிறது.
# திருநீறு

## திருநீறு வகைகள்

### ஐந்து வகை திருநீறு

#### பசிதம்

பத்திரை என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும்.
இப்பசுவானது சிவனது வாமதேவ முகத்திலிருந்து தோன்றியதாகும். அத்துடன் இப்பசுவானது வெண்ணிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு பசிதம் என்று அழைக்கப்பெறுகிறது.
# திருநீறு

## திருநீறு வகைகள்

### ஐந்து வகை திருநீறு

#### விபூதி

தந்தை என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும்.
இப்பசுவானது சிவனது சத்தியோசாத முகத்திலிருந்து தோன்றியதாகும். அத்துடன் இப்பசுவானது கபில நிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு விபூதி என்று அழைக்கப்பெறுகிறது.
# திருநீறு

## அணியும் காரணம்

"மந்திரமாவது நீறு" - திருஞானசம்பந்தர், திருநீற்றுப் பதிகம்.
மன் + திறம் = மந்திரம்.
மும்மலங்களையும் சாம்பலாக்கி அழித்தபின் எஞ்சியது நீறு. நீறிடுதல் என்பது மாசற்ற சுத்த சாந்த நிலைக்கு அடையாளமும் ஆகும்.  
புருவ நடுவே தியான நிலை;ஆத்ம பிரகாசம் உள்ளது.அப்பகுதியில் முக்கோண வடிவாக எரிவதை யோகியர் என்பர், அவ்விடத்தில் தியானம் ஊன்ற வேண்டுமென்பதற்காகவே சந்தனம், குங்குமம், திருநீறு, திருமண் முதலியவற்றினை இடுவர். புருவ நடுவின் மேல் நெற்றியின் சஹஸ்ராரத்தில் துரியவெளியுள்ளது. அவ்விடத்தில் அருட்சோதி தோன்றுவதனைக் குறிக்கவே நீறு இடுவர்.  
இது தற்பொழுது உள்ள குறிப்பு.  
1.இருபுருவங்களின் நடுப்பகுதியில் மிக நுண்ணிய நரம்பு அதிர்வு நிலை உள்ளது. அதனால் மன வசியம் (hypnotisers) எளிதாக வசியம் செய்ய முடியும் என்பதற்காகவே, நெற்றியில் திலகமும், திருநீறு, திருமண் போன்றவற்றை இடுவது வழக்கம்.  
2.அருட்சோதி புருவ நடுவில் தோன்றுவது இல்லை. அது கபாலக் குகைக்குள்தான் தோன்றும். புருவ நடுப்பகுதி வழியாகக் கபாலக் குகைக்குள் நுழைய முடியும் என்பதைக் குறிக்க வேண்டுமாகில் திருக்குறிகளை அங்கு இட்டிருக்கலாம்.